《呜呼行为闽寇屡动州郡无兵而作》
宋代·吕南公

君不见熙宁宰相经纶苦，不肯养兵累神武。多时州郡罢招军，养责耕民为战伍。

诏书一日下九天，守令宣布周乡田。十家嗟吁百家和，父子握手悲残年。

干戈不与锄耰杂，此道几回轮历甲。未能井牧似三王，何用匆匆谋混合。

舆情有幸闻旒扆，敛鼓收旗防怨谤。尔来下国稍自安，其奈兵防已颓毁。

大城有兵不千百，小城更少几许力。一夫窃发数县惊，坐恐饥癯皆盗贼。

承平久矣称繁富，儒生枉被高谈误。同声敷奏尽哀矜，引手施行皆耗蠹。

居不得宁辑，财安能充裕。呜呼，争得略如开元姚宋之民人，万里东南开夜户。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之养命以官，旋卒。南公著有灌园集二十卷，《文献通考》传于世。